text: Ingen kø men ko på motorvejen 
  28 oktober 2010 kl. 06.50
  Der var ikke kø, men bare ko på den sønderjyske motorvej nær Frøslev i morges, skriver jv.dk. 
  
   
  Koen traskede rundt i det nordgående spor, og efter nogen tid lykkedes det for de tilkaldte redningsfolk fra firmaet MEKS at få dyret væk fra motorvejen, men efterfølgende slap den væk. Herefter løb hun ind på Kruså Camping hvor den i en halv times tid løb rundt og legede kispus med redderne.
  
  Bundet til flagstang
  Pludselig gav koen dog op, og lod sig fange. Hun blev efterfølgende bundet til campingpladsens flagstang, hvor hun stille og roligt stod og ventede på sin ejermand. Koen har ikke lidt skade ved den megen tumult.
  